钦定古今图书集成/明伦汇编/官常典/第216卷 > 石熙载
## 钦定古今图书集成/明伦汇编/官常典/第216卷 > 石熙载

按《宋史》本传：“熙载，字凝绩，河南洛阳人。周显德中，进
士登第。疏俊有量，居家严谨有礼法。宋初，太宗以殿
前都虞候领泰宁军节制，辟为掌书记。及尹京邑，表
为开封府推官，授左拾遗，迁左补阙。丁外艰，将起复，
以谗出为忠武、崇义二军掌书记。太宗即位，复以左
补阙召同知贡举。时梅山洞蛮屡为寇，以熙载知潭”
州。召还，擢为兵部员外郎，领枢密直学士。未几，签书
枢密院事，诏赐官第一区。太平兴国四年，亲征河东，
以给事中充枢密副使从行，还迁刑部侍郎。五年，拜
户部尚书、枢密使，以病足在告，寝疾久之，未愈。八年，
上表求解职，诏加慰抚，授尚书右仆射。九年，卒，年五
十七。赠侍中，谥元懿。上为悲叹累日，且谓其“事君之
心，纯正无他，适当委用，而奄忽至此，深为可惜。”国朝
大臣，谢事而卒，车驾临视者，惟熙载焉。熙载性忠实，
遇事尽言，是非好恶，无所顾避，人有善即推荐之，时
论称其长者。初，微时，为养负耒，尝行嵩阳道中，遇一
叟，熟视熙载曰：“真人将兴，子当居辅弼之位。”言讫不
见。及居太宗幕下，颇尽诚节，典枢务日，上眷注甚笃，
方将倚以为相，俄遘疾不起。熙载事继母牛氏以孝
闻，弟熙导。牛氏前夫子随母归石氏，以熙载故，奏补
殿直。从弟熙古、幼弟熙正皆登进士第，熙载抚之如
一。熙载卒时，子中孚、中立皆幼，熙正患熙导以异姓
居已，上乃诈传上旨，令已籍熙导家财，由是交讼。有
司归罪熙导。上召问中孚，中立令有司再鞫得实，熙
导还本姓，中孚亦养子勿问，熙正坐除名。上素知熙
载以母故，育熙导甚厚，虽令还宗而不夺其官，复以
财产量给之。咸平二年八月，熙载配飨太宗庙庭，熙
正后至供备库副使，中孚至尚书虞部员外郎。子行
简，大中祥符进士。